demand non esential comodities shops - Uttar Pradesh Bulandshahr Common Man Issues News
सभी गैर जरूरी दुकानें खुलाने की मांग
Publish Date:Wed, 27 May 2020 08:22 PM (IST)
उद्योग व्यापार मंडल ने नगर की सभी गैर जरूरी दुकानें खुलवाने और व्यापारियों पर लॉकडाउन के दौरान दर्ज हुए मुकदमे वापस लेने समेत तीन सूत्रीय मांग डीएम से की। मंडल पदाधिकारियों ने डीए
बुलंदशहर, जेएनएन। उद्योग व्यापार मंडल ने नगर की सभी गैर जरूरी दुकानें खुलवाने और व्यापारियों पर लॉकडाउन के दौरान दर्ज हुए मुकदमे वापस लेने समेत तीन सूत्रीय मांग डीएम से की। मंडल पदाधिकारियों ने डीएम को संबोधित ज्ञापन एसडीएम रविशंकर सिंह को सौंपा।
बुधवार को उद्योग व्यापार मंडल सिकंदराबाद के नगराध्यक्ष डा. नवीन राजपूत के नेतृत्व में नगरपालिका पहुंचे। डीएम को संबोधित मांग पत्र एसडीएम रविशंकर सिंह को सौंपा। जिसमें व्यापार मंडल के पदाधिकारों ने बताया कि दो माह ज्यादा समय से गैर आवश्यक सामान की सारी दुकान बंद है। जिन्हें खोलने की तुरंत अनुमति देनी आवश्यक है। लॉकडाउन के दौरान सभी व्यापारियों का बिजली का सरचार्ज माफ करने व लॉकडाउन के दौरान व्यापारियों पर हुए मुकदमों को तुरंत वापस लेने की मांग की। डा. नवीन राजपूत ने कहा कि लॉकडाउन के चलते बाजार बंद होने के कारण व्यापारी आर्थिक क्षति के साथ साथ मानसिक अवसाद का शिकार हो रहे हैं, जिस कारण व्यापारी मानसिक तनाव की स्थिति झेल रहा है। साथ ही दो महीने से बंद पड़ी दुकानों में व्यापारी का माल खराब होने की स्थिति में आ गया है। बीते दिनों शॉर्ट सर्किट से दो दुकानों में हुई क्षति से व्यापारी वर्ग और ज्यादा भय में है। इस मौके पर नगर महामंत्री नितिन जैन, मुकेश गोयल, रजनीश गर्ग, अंकित गोयल, सचिन सैनी, प्रवीन सिघल, रजत वर्मा, नवीन सैनी आदि पदाधिकारी एवं व्यापारी उपस्थित रहे।
बूंदाबांदी से मौमस हुआ खुशगवार
# demand non esential comodities shops